**Sudjelovanje volontera naše škole u akciji „Jak kao Jakov“**

I ove godine, prije Božića, humanitarna udruga „Jak kao Jakov“ u Lana centru u Karlovcu (Žitna kuća) imala je svoj štand. Na njemu ste mogli naći anđelčiće, medvjediće, kuglice, svijećnjake, kutijice, božićne vrećice i još mnogih suvenira Udruge. Prodajom suvenira Udruga je prikupljala pomoć za svoje malene štićenike, djecu oboljelu od malignih bolesti i njihove socijalno ugrožene obitelji.

Ovoj humanitarnoj akciji pridružile su se i učenice naše škole, članice volonterskog tima „Osmijeh na lice“. Učenice 3.a razreda Barbara, Manuela i Nika te Lucija i Monika, učenice 4.c razreda, volontirale su na štandu Udruge, na čemu im zahvaljujemo.

Autor: Biserka Marčinko, prof.